יוסי גורביץ

יוסי גורביץ (17 בינואר 1970 – 13 בפברואר 2023) היה בלוגר ועיתונאי ישראלי. יוסף צבי גורביץ נולד ב-17 בינואר 1970 לאברהם שלום ולשולמית, זוג דתי לאומי מפתח תקווה, ולמד בישיבת בני עקיבא נחלים. בנעוריו היה בעל דעות פוליטיות ימניות ושימש כפעיל במפלגת הליכוד במערכת הבחירות לכנסת האחת עשרה. במהלך שנותיו בישיבה יצא בשאלה ושינה את השקפתו הפוליטית. בתום שנות הישיבה התגייס לצה"ל ושירת כאפסנאי ולאחר מכן במנהל האזרחי ברצועת עזה. היה בעל תואר ראשון בהיסטוריה עם התמחות בהיסטוריה של ימי הביניים. בשנות התשעים היה אחד הכותבים והפעילים הבולטים ברשת אולטינט. בשנת 1998 היה ממייסדי העמותה למשחקי תפקידים בישראל, והיה פעיל בה עד מותו. גורביץ החל את הקריירה העיתונאית שלו ככתב באתר נענע, שם שימש כסגן עורך מחלקת החדשות החל מ-2004, בין השאר במהלך מלחמת לבנון השנייה. כן שימש כעורך ערוץ הבחירות של נענע במהלך הבחירות לכנסת השבע עשרה יחד עם איתמר שאלתיאל. בסוף 2006 עזב את נענע, ובדצמבר 2007 הצטרף לכלכליסט, שם שימש, מיולי 2008 עד מאי 2018, בעל טור יומי בנושא טכנולוגיה. בין פברואר 2013 למאי 2017 שימש ככותב הבלוג של ארגון יש דין. בשנת 2010 השתתף בכנס בלוגרים בשיתוף הקרן החדשה לישראל, וקרא לחשוף את מקורות המימון של ארגון "אם תרצו". זמן קצר לאחר מכן אכן הגיעו לידיו של גורביץ מקורות המימון של ארגון "אם תרצו", אותם פרסם בבלוג שלו, והבליט בין השאר את תרומותיהם של ג'ון הייגי, הקרן המרכזית לישראל והסוכנות היהודית. כמו כן סקר את עמדותיהם הפוליטיות של פעילי הארגון, שהיו כולם אנשי ימין. בהמשך הרבה לתקוף את פעילות הארגון, ובין השאר ביקר את פרסומיו אודות הגדרת הנכבה והצביע על אי-דיוקים היסטוריים ועל כשלים לוגיים בטענות הארגון. בשנת 2011 השתתף בהפגנה של ארגוני שמאל במתחם הקריה בתל אביב בעקבות הריגתו של מוסטפא תמימי (אנ') בנבי סאלח. בינואר 2012 נחקר במשטרה בחשד להסתה לאלימות בעקבות פוסט שפרסם בבלוג שלו. תיק החקירה נסגר בחוסר אשמה. בשנת 2012 פרסם יחד עם עדי אלקין רומן גרפי בסגנון פילם נואר בשם "איך נפלו גיבורים", סיפור בלשי המתרחש בירושלים בשנת 1967, מעט אחרי מלחמת ששת הימים. תחום עיסוק נוסף של גורביץ היה צילום. בשנת 2022 זכה "בחזרה ללאמיה", סיפור קצר שכתב, במקום השלישי ובפרס חביב הקהל בפרס עינת. ב-13 בפברואר 2023 נמצא מת בדירתו. לאחר מותו ספדו לו, בין השאר, חבר הכנסת אחמד טיבי, יו"ר סיעת מרצ לשעבר זהבה גלאון, מייסד הקול היהודי אלחנן גרונר, עידן לנדו, מוטי פוגל ואחרים. גורביץ החזיק בדעות שמאל רדיקליות, אנטי-דתיות, אנטי-ציונות וקרא לפירוק של המשטר הציוני, לא המדינה הישראלית, בדרכי שלום. בשנת 1988 החל לקחת חלק בפעילות רצ, והמשיך להיות פעיל במפלגת מרצ עד 2019. בבחירות ב-2022 תמך במפלגת בל"ד. כמו כן, הוא תמך בתנועת החרם על מדינת ישראל. יוסי גורביץ, ברשת החברתית אקס (טוויטר) יוסי גורביץ, ברשת החברתית LinkedIn יוסי גורביץ, הבלוג הרשמי כתבות מאת יוסי גורביץ, באתר כלכליסט רק על עצמי וגו', בבלוג "החברים של ג'ורג'" נועם שיזף, ‏יוסי גורביץ ז"ל, 1970–2023: הבלוגר שדיבר אורווליאנית שוטפת, באתר "Time Out ישראל", ריאיון מ-20 במרץ 2014 עידן דוד כהן, העיתונאי, הבלוגר ופעיל השמאל יוסי גורביץ מת בגיל 53, באתר הארץ, 14 בפברואר 2023 אלי אשד, איך נפל הגיבור: סקירה על יוסי גורביץ וסיפור הקומיקס שלו “איך נפלו גיבורים” נובלה גרפית בלשית, באתר יקום תרבות, 12 במרץ 2023 נמצא מת בדירתו: הבלוגר והעיתונאי יוסי גורביץ הלך לעולמו בגיל 53, באתר וואלה, 14 בפברואר 2023 יוסי גורביץ, לצאת החוצה - סיפור החזרה בשאלה שלי, באתר חופש - עמותה לחופש מדת, פורסם בסוף שנות ה-90 העמותה למשחקי תפקידים אבלה על פטירתו בטרם עת של יוסי גורביץ, בעמוד הפייסבוק של העמותה למשחקי תפקידים בישראל, 14 בפברואר 2023 יוסי גורביץ, דו"ח טכנולוגי - טור פרידה: באתי לשבש ויצאתי משובש, באתר כלכליסט, 3 במאי 2018 סותמי הפיות, בבלוג "החברים של ג'ורג", ‏5 באוגוסט 2010. אם תרצו, ואם לא נכפה עליכם הר כגיגית: עוד שתי הערות קצרות, בבלוג "החברים של ג'ורג", ‏5 באוגוסט 2010. עושים מעשה זמרי ודורשים שכר כפנחס: מסמכי "אם תרצו", בבלוג "החברים של ג'ורג", ‏5 באוגוסט 2010. אם תחרטטו: על המסמך החדש של "אם תרצו", בבלוג "החברים של ג'ורג", ‏5 באוגוסט 2010. עלילת הדם החדשה של "אם תרצו", בבלוג "החברים של ג'ורג", ‏5 באוגוסט 2010. בן שאול, 'אם תרצו' ליועמ"ש: לחקור הסתה של השמאל, באתר ערוץ 7, 15 בדצמבר 2011. ברק רביד, הבלוג שהביא לחקירה החריגה של פעיל השמאל, באתר הארץ, 6 בינואר 2012 יוסי גורביץ, עינוי, דין, באתר החברים של ג'ורג', ‏19 ביולי 2018 השבוע בעלילונים, באתר "עלילון", ‏21 באוגוסט 2012. אוסף תצלומים של יוסי גורביץ, באתר פליקר. הוכרזו הסיפורים הזוכים בפרס עינת, בעמוד הפייסבוק של פסטיבל אייקון, 21 באוקטובר 2022 ציוץ של אחמד טיבי ברשת החברתית אקס (טוויטר), 14 בפברואר 2023 ציוץ של זהבה גלאון ברשת החברתית אקס (טוויטר), 14 בפברואר 2023 ציוץ של אלחנן גרונר ברשת החברתית אקס (טוויטר), 15 בפברואר 2023 עידן לנדו, לזכרו של יוסי גורביץ, באתר לא למות טיפש, ‏15 בפברואר 2023 ציוץ של מוטי פוגל ברשת החברתית אקס (טוויטר), 15 בפברואר 2023 ישי פרידמן, "בציונות הדתית מכינים אפשרות של מחנות השמדה", מקור ראשון, 7 במאי 2011 גיל קלנר, ‏השמאל הקיצוני: היה צריך להוציא את שרון להורג, באתר "סרוגים", 2 בינואר 2014 דני אורבך, אדם בלתי מעשי, בבלוג "הינשוף", 30 במאי 2014 תומר ניר, ‏הסתה: היהדות האורתודוקסית היא המקור לנאציזם, באתר "סרוגים", 16 בינואר 2011 יוסי גורביץ, בחוקותי תמותו, באתר החברים של ג'ורג', ‏10 בדצמבר 2022 יוסי גורביץ, הבהרה הכרחית, כמסתבר, באתר החברים של ג'ורג', ‏7 בינואר 2023 פוסט של יוסי גורביץ ברשת החברתית מסטודון, 10 בינואר 2023 יוסי גורביץ, למה אצביע בל"ד, באתר החברים של ג'ורג', ‏30 באוקטובר 2022 יוסי גורביץ, נפרדנו כך: הקוראלס של מרצ, באתר החברים של ג'ורג', ‏18 בנובמבר 2022 Yossi Gurvitz, Why the Left shouldn't take boycott law to the High Court, +972 Magazine, ‏2011-07-12 (באנגלית)